作者:高明
標題:商調・金絡索掛梧桐詠別
內容:羞看鏡裡花，憔悴難禁架，耽閣眉兒淡了教誰畫？最苦魂夢飛繞天涯，須信流年鬢有華。紅顏自古多薄命，莫怨東風當自嗟。無人處，盈盈珠淚偷彈灑琵琶。恨那時錯認冤家，說盡了痴心話。一杯別酒闌，三唱陽關罷，萬里雲山兩下相牽畦。念奴半點情與伊家，分付些兒莫記差：不如收拾閒風月，再休惹朱雀橋邊野草化。無人把，萋萋芳草隨君到天涯。準備著夜雨梧桐，和淚點常飄灑。套數。